પાકિસ્તાની અખબાર ‘ધ નેશન’ના એક અહેવાલમાં સૂત્રોને ટાંકીને જણાવાયું છે કે ભારતે પાકિસ્તાન સમક્ષ મૌલાના મસૂદ અઝહરની સંયુક્ત તપાસ માટે માંગણી કરી હતી, પરંતુ પાકિસ્તાને ભારતની આ માગણી ફગાવી દીધી છે. પાકિસ્તાની સરકારના એક અધિકારીએ જણાવ્યું હતું કે ભારતે મસૂદ અઝહર અને તેના ભાઈની પૂછપરછ કરવાની મંજૂરી માગી હતી, પરંતુ અમે રાજકીય રીતે તેનો ઈન્કાર કરી દીધો છે. પાકિસ્તાને ભારતને એવી ખાતરી આપી હતી કે પાકિસ્તાન મસૂદ અઝહર અને તેના ભાઈની ગંભીરતાથી પૂછપરછ કરી રહ્યું છે અને પઠાણકોટ હુમલાનું સત્ય બહાર લાવશે.